લેખક – પત્રકાર તુષાર ભટ્ટ (જન્મ: 7 જાન્યુઆરી 1942)નું આજે 30મી માર્ચ 2012ના રોજ અમદાવાદ ખાતે અવસાન થયું છે. તેઓ છેલ્લા એક – સવા વર્ષથી ગંભીર માંદગીથી પીડાતા હતા. પત્રકાર પિતા શંકરલાલ ભટ્ટના પુત્ર તુષારભાઈ સક્રિય પત્રકારત્વના અંતિમ વર્ષોમાં અમદાવાદથી પ્રકાશિત થતા અંગ્રેજી દૈનિક 'ટાઇમ્સ ઓફ ઇન્ડિયા' (ગુજરાતી આવૃત્તિ સહિત) અને આર્થિક જગતના અખબાર 'ઇકોનોમિક ટાઇમ્સ'ના તંત્રી હતા. આ દૈનિકોના તેઓ છેલ્લા તંત્રી હતા એમ પણ કહી શકાય કેમ કે તેમના અનુગામી તંત્રીઓ હવે 'બિઝનેસ હેડ' કે 'માર્કેટિંગ હેડ' જેવા વધુ રૂપાળા હોદ્દાઓથી ઓળખાય છે.